CELEX: 62009CN0290
Language: hu
Date: 2009-07-27 00:00:00
Title: C-290/09. sz. ügy: A Tribunale Amministrativo per la Sardegna (Olaszország) által 2009. július 27-én benyújtott előzetes döntéshozatal iránti kérelem — Telecom Italia SpA kontra Regione Autonoma della Sardegna

26.9.2009   
            
            
               HU
            
            
               Az Európai Unió Hivatalos Lapja
            
            
               C 233/10
            
         A Tribunale Amministrativo per la Sardegna (Olaszország) által 2009. július 27-én benyújtott előzetes döntéshozatal iránti kérelem — Telecom Italia SpA kontra Regione Autonoma della Sardegna
   (C-290/09. sz. ügy)
   2009/C 233/16
   Az eljárás nyelve: olasz
   
      A kérdést előterjesztő bíróság
   
   Tribunale Amministrativo per la Sardegna
   
      Az alapeljárás felei
   
   
      Felperes: Telecom Italia SpA
   
      Alperes: Regione Autonoma della Sardegna
   
      Az előzetes döntéshozatalra előterjesztett kérdések
   
   
               1.
            
            
               Az (építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló) 18/2004/EK irányelvnek (1) a 10. pontban hivatkozott rendelkezéseit úgy kell-e értelmezni, hogy ezek tiltják egy vállalkozások időszakos társulása számára — amelynek egy, a 12. pontban leírt közigazgatási szerv is tagja — egy olyan szolgáltatásnyújtásra irányuló közbeszerzési eljárásban való részvételt, mint a „Kulturális helyszínek és intézmények vizuális identitásának egységes rendszere: Szardínia kulturális öröksége” dokumentálására, terjesztésére és megvalósítására vonatkozó szolgáltatásnyújtás, amely a Regione Sardegna által közzétett ajánlattételi felhívás tárgya?
            
         
               2.
            
            
               Az olasz jog olyan rendelkezései, mint a codice dei contratti pubblici (163/2006 d. lgs.) 3. cikkének (22) és (19) bekezdései — amelyek értelmében „A „gazdasági szereplők” fogalma magába foglalja a vállalkozót, a szállítót és a szolgáltatót, illetve ezek csoportját vagy társulását,” illetve „A „vállalkozó”, a „szállító” és a „szolgáltató” fogalma természetes vagy jogi személyt, illetve jogi személyiség nélküli szervezetet jelöl, beleértve az 1991. július 23-i 240. sz. decreto legislativo értelmében létrehozott olyan európai gazdasági egyesülést is (EGE), amely a piacon építési beruházások kivitelezését vagy építmények építését, áruk szállítását vagy szolgáltatások nyújtását kínálja” — valamint ugyanezen codice dei contratti pubblici 34. cikkének rendelkezése — amely felsorolja azokat a jogalanyokat, amelyek részt vehetnek a közbeszerzési eljárásokban — ellentétesek-e a 18/2004 irányelvvel, ha ezeket úgy értelmezzük, hogy a közbeszerzési eljárásokban való részvétel lehetőségét a szakmai szolgáltatókra korlátozzák, kizárva így azokat a közjogi szervezeteket, amelyek elsődleges célja nem a nyereségszerzés, hanem például a kutatás?
            
         
      (1)  HL L 134., 114. o.; magyar nyelvű különkiadás 6. fejezet 7. kötet 132. o.